L-AMBJENT FL-AĦBARIJIET għall-Ħarsien tal- Gżejjer Galapagos Wara pressjoni minn gruppi ambjentalisti, il-Gvern Ekwadorjan issospenda liċenzja biex jinbena lokal turistiku lussuż fil-gżejjer Galapagos, fejn il-varjetà tal-ħlejjaq salvaġġi tiġbed lejhom eluf ta' turisti kull sena. L-Agenzija tat-Turiżmu ta' l-Istat, Corporacion Ecuatoriana de Turismo, qalgħet kritika harxa minn gruppi ambjentalisti wara li f'Mejju ta' din is- sena tat permess lil xi spekulaturi privati biex matul it-tliet snin li ġejjin jibnu lukanda ta' 200 sodda fil-belt kapitali Puerto Baquerizo, xi elf kilometru 'l bogħod mill-gżira prinċipali. Il-Federezzjoni Charles Darwin u l- Federazzjoni tan-Natura għamlu pressjoni biex tinżamm din il-liċenzja, għaliex qalu li l-lukanda kienet ser tiehu aktar turisti fuq il-gżira u dawn ikunu qegħdin iheddu l-ekosistema delikata u l-flora u l-fawna salvaġġa. Dawn il-gruppi ambjentalisti qalu li l- gżejjer Galapagos, li fihom joqogħdu 15,000 ruh, diġà huma mgħobbija b'aktar minn 50,000 turist li jżuru l- gżejjer kull sena. Franza — Il-Karozzi għat-Toroq Biss Fi Franza tpoġġa abbozz ta' liġi fuq il- mejda tal-Kamra tar-Rappreżentanti tal-poplu biex iwaqqaf is-sewqan ta' vetturi fil-kampanja barra mit-toroq u l-mogħdijiet. Dan l-abbozz jagħmel illegali wkoll l-użu tal-muturi tas-silġ għal skopijiet rikreattivi. L-għaqdiet tal-ħarsien ta' l-ambjent ser ikunu jistgħu jingħaqdu mal-prosekutur pubbliku fil-qorti f'kawżi kontra kull offiża tat-traffiku li sseħħ fil-pajsaġġ naturali. Xejn Tniġġis fl-Iżvezja Ingħad li d-Direttur Ġenerali tal- Federazzjoni ta' l-Industriji fl-Iżvezja qal li l-industrija Svediża hija lesta li kważi għalkollox sa l-aħħar ta' dan is- seklu. Huwa qalli biex l-ambjent ma jkomplix jinqered, l-industrija se tagħti ħarsa sħiħa lejn l-impatt fuq l-ambjent minn kull parti tal-manifattura ta' kull prodott. Qal ukoll li l-pubbliku se jkollu jbiddel il-mod ta' l-għejxien tiegħu. Se jkollu jbiddel il-ħajja ta' kuljum, id-domanda għall-prodotti u jibda jitlob prodotti li ma jagħmlux ħsara lill-ambjent. L-AMBJENT FL-AĦBARIJIET Il-Karozzi ta' Għada Il-kriżi taż-żejt tas-sebgħinjiet tat bidu għall-esperimenti biex il-karozzi jitħaddmu bil-batteriji. Għall-ewwel dawn l-esperimenti kienu xi ftit ta' diżappunt għaliex id-distanzi li kienu jagħmlu dawn il-karozzi kienu jkunu qosra daqs il-ħajja tal-batterija. Iżda f'Marzu ta' 1992, il-karozza Horlacher Sport, mibnija l-Iżvizzera, għamlet distanza ta' 547 kilometru meta telqet minn Żurich sa Ġinevra, mingħajr ma kien hemm għalfejn tinbidel il- batterija. Bis-saħħa ta' batteriji effiċjenti, din l- ewwel karozza ħamra lewn iċ-ċirasa, mibnija ħafifa u misluta biex ma tantx jaħkimha r-riħ, ġiet misjuqa b'55.4 kilometru fis-siegħa, biex ma taħlix ħafna enerġija. Iżda din il-karozza tista' tinsaq b'veloċità ta' 125 kilometru fis-siegħa. Għad ma hemmx il-hsieb li din il- karozza toħroġ fis-suq għalissa minħabba li għadhom qed jiġu pperfezzjonati kemm id-disinn tagħha kif ukoll il-mod li bih tiffunzjona. Iżda mir-riżultati miksuba diga' jidher li, meta din il-karozza elettrika tkun tinstab għall-bejgħ, il-pompi tal-petrol jista' jiġrilhom bħal ma ġralhom id- dinosawri — jgħibu minn wiċċ id- dinja. WWF News Nru. 76- Mejju 1992 L-AMBJENT FL-AĦBARIJIET Il-Konvenzjoni Ramsar Il-ftehim dwar l-artijiet umda ta' mportanza internazzjonali, speċjalment għat-tjur tal-plajja (Convention on Wetlands of International Importance, especiallv as waterfowl habitat) huwa ftehim bejn Gvernijiet li jipprovdu għall-ħarsien u użu tajjeb ta' artijiet umda fit-territorju tal-pajjiżi msieħba. Dan il-ftehim kien ġie ffirmat fit-2 ta' Frar 1971 f'Ramsar, l-Iran. Għalhekk dan jissejjaħ il-ftehim RAMSAR. Malta aċċediet għal dan il-ftehim fid- 30 ta' Settembru 1988. Il-ftehim beda jopera skond il-konvenzjoni, 120 ġurnata wara, jiġifieri fit-30 ta' Jannar 1989. Billi kull pajjiż irid jiddikjara reġjun li fih dan it-tip ta' ambjent, ir- Riserva ta' l-Għadira ġiet iddikjarata Żona Ramsar. Sat-23 ta' April 1992, il-pajjiżi sħab f'din il-Konvenzjoni kienu 67. L- aħħar pajjiż li ssieħeb kienet iċ-Ċina fil-31 ta' Marzu 1992. Barra minn hekk hemm diversi pajjiżi oħra li qed juru nteress li jissiehbu f'din il- Konvenzjoni. Dan ifisser ukoll li l-lista ta' żoni ta' mportanza internazzjnali qiegħda wkoll tizdied. Sat-2 ta' April 1992 il-lista kienet tikkonsisti f'558 żona li bejniethom kienu jinfirxu fuq aktar minn 35 miljun ettaru. L-AMBJENT FL-AĦBARIJIET Il-Fkieren tal-Baħar f'Lampedusa… Għall-ewwel darba f'ħames snin, il- Fekruna tal-Baħar Komuni biedet fuq ix-xatt ramli tal-gżira ta' Lampedusa. Minn din il-bejta faqqsu 68 fekruna żgħira. Dan kollu seħħ bl-għajnuna ta' madwar mitt voluntier li qagħdu għassa lejl u nhar ma' din il-bejta u wasslu tagħrif kemm lit-turisti kif ukoll lin-nies tal-lokal matul is-sajf. U fil-Greċja Is-Soċjetà għall-Ħarsien tal-Fkieren tal-Baħar tal-Greċja nidiet programm biex il-fkieren tal-baħar jiġu mmarkati. L-għan ta' dan il-programm huwa biex isir magħruf kif ipassu l-fkieren tal- baħar, xi kemm hemm minnhom u kif huma mqassma fil-Mediterran. Diġà ġew immarkati 'l fuq minn 2300 minn dawn il-fkieren tal-baħar, il-biċċa l-kbira minnhom meta telgħu fuq ix- xatt biex ibidu. Is-Soċjetà għall-Istudju u l-Ħarsien tan-Natura — l-SSCN — tixtieq li l-awtoritajiet tal-port, id- Dipartimenti u għaqdiet oħra ta' l- ambjent jikkoperaw billi jgħaddu kull tagħrif ta' meta jigu osservati l-fkieren, kif ukoll informazzjoni dwar fkieren immarkati: tagħrif bħal fejn, meta u possibilment in-numru fuq il-marka. Dan it-tagħrif jista' jintbagħat lill- S.S.C.N., P.O. Box 459, Valletta, CMROI, biex ikun jista' jitwassal lis- Soċjetà Griega. Il-foresti tropikali, li huma fattur importanti fil-kontroll tal-klima tad- dinja, qegħdin jgħibu b'rata aktar mgħaġġla milli qatt kien maħsub. Dan ġie rrapportat f'Ġunju li għadda minn grupp ta' riċerka internazzjonali. Skond rapport ta' l-Istitut tar-Riżorsi Dinjija, f'dawn l-aħħar snin, kull sena qed jgħibu bejn 40 miljun u 50 miljun akru (akru (acre) — 4046.86 metru kwadrul ta' foresta tropikali minn wiċċ id-dinja, jiġifieri d-daqs ta' l-Awstrija. Dawn il-foresti qegħdin jinqatgħu biex is-siġar jittieħdu għall-injam, u anke biex jagħmlu l-wisa' għall-art kemm għall-agrikoltura kif ukoll għal żvilupp ieħor. Skond l-istess rapport baqa' biss 1.9 biljun akru ta' foresta tropikali. Ir-rata ta' telf ta' dawn il-foresti, li ġiet imkejla f'diversi pajjiżi fl-1987, kienet kważi 50 fil-mija aktar ogħlja milli konna naħsbu. Dan ġie żvelat mill- Organizzazzjoni ta' l-Ikel u l- Agrikoltura tal-Ġnus Magħquda (FAO) fl-1990. L-AMBJENT FL-AĦBARIJIET Il-kapijiet tas-seba' pajjiżi l-aktar żviluppati, li ltaqgħu f'Houston, fl- Istati Uniti ta' l-Amerka, f'Lulju ta' l- 1990, urew it-tama li mill-aktar fis possibbli jibdew it-taħditiet dwar il- problema tal-qerda tal-foresti tropikali. Huwa fatt li t-tqaċċit ta' dawn il-foresti tropikali żdied kull sena minn 11.3 miljun ettaru fl-1980 għal 17-il miljun ettaru fl-1990. Biex jegħlbu din is- sitwazzjoni li dejjem qed teħżien, is- seba' qawwiet il-kbar jixtiequ jiffinalizzaw ftehim dinji li jipprotegi l- foresti u l-biodiversità tagħhom, possibilment qabel il-konferenza dwar l-ambjent u l-Izvilupp fil-Brażil fl- 1992. Foresti Dinjija L-Organizzazzjoni ta' l-Ikel u l- Agrikoltura (FAO). tal-Ġnus Magħquda qed tipproponi li titfassal Konvenzjoni Internazzjonali biex twaqqaf ir-rata allarmanti ta' l- għejbien tal-foresti dinjija. Ir-rata li biha qed jisparixxu l-foresti tropikali hija 809 ogħla minn 10 snin ilu. Skond stimi tal-FAO, bħala riżultat tal- qerda tal-foresti, kien hemm telf ta' 30 elf miljun dollaru kull sena mill- produzzjoni. L-Affrika qed issofri l- ogħla rata ta' tqaċċit tal-foresti, għax tilfet 4.8 miljun ettaru fis-sena bejn l- 1981 u l-1990. Dawn jammontaw għal 1.79 tal-foresti ta' l-Affrika. L-Asja tiġi t-tieni b'telf ta' 4.7 miljun ettaru fis-sena, li jiġu 1.49 tal-foresti Asjatiċi. L-Amerika Latina tilfet 7.3 miljun ettaru fis-sena, jiġifieri 0.990 tal-foresti tagħha.